**Tukuma novada Izglītības pārvaldes administrētās nometnes Tukuma novadā 2023. gadā**

****

**Bērnu vasaras brīvdienu nometņu līdzfinansēšana Tukuma novada pašvaldībā**

[**Tukuma novada domes 27.aprīļa 2023.gada noteikumi Nr.39 "Par bērnu vasaras brīvdienu nometņu līdzfinansēšanu Tukuma novada pašvaldībā"**](https://www.tip.edu.lv/images/Noteikumi_nometnes_2023_ML.pdf) nosaka kārtību, kādā Tukuma novada pašvaldība līdzfinansē pašvaldības administratīvajā teritorijā deklarēto bērnu dalību bērnu vasaras brīvdienu diennakts nometnēs.

Uz šajos noteikumos paredzēto pašvaldības finansiālo atbalstu kalendārā gada ietvaros nevar pretendēt bērnu nometnes organizētājs vai vecāks, ja par attiecīgo nometni ir piešķirts cits pašvaldības finansējums.

Pašvaldība piešķir līdzfinansējumu par pašvaldības administratīvajā teritorijā deklarēta bērna dalību nometnē atklātas vai slēgtas diennakts nometnes organizētājam, kurš, atbilstoši Ministru kabineta noteikumu par bērnu nometņu organizēšanu un darbību prasībām, ir tiesīgs organizēt nometni, ja:

* Tukuma novada Izglītības pārvaldei iesniegts iesniegums;
* atbilstoši pašvaldības piešķirtajam līdzfinansējumam tiek samazināta vecāku vai bērna likumīgā pārstāvja maksa par bērna dalību nometnē.

Pašvaldība piešķir līdzfinansējumu vecākiem, ja bērns (bērns ir persona, kas nav sasniegusi 18 gadu vecumu) apmeklē nometni, kas darbojas citas pašvaldības administratīvajā teritorijā Latvijā vai Eiropas Ekonomiskās zonas dalībvalstīs, ar kuras organizatoru Pārvalde nav noslēgusi līgumu.

Līdzfinansējums tiek piešķirts par bērna dalību vienā nometnē kalendārā gada laikā. Līdzfinansējuma apmērs ir 6,00 EUR par bērna dalību nometnē diennaktī.

Uz līdzfinansējumu nevar pretendēt nometnes organizētāji un vecāki, ja nometnes organizēšanā nav paredzēta vecāku maksa par bērna dalību nometnē.

2023.gadā nometņu organizatori un vecāki pašvaldības līdzfinansējumu saņēma 172 nometņu dalībnieki, par kopējo līdzfinansējuma summu 7494.00 euro.



**Atbalsts Ukrainas un Latvijas bērnu un jauniešu nometnēm**

Valsts izglītības satura centrs sadarbībā ar Tukuma novada pašvaldību īstenoja atbalsta programmu**“Atbalsts Ukrainas un Latvijas bērnu un jauniešu nometnēm”**, kas bija sociāli nozīmīgs atbalsts Ukrainas un Latvijas bērniem un jauniešiem.

Nometnes tika organizētas ar mērķi nodrošināt atbalstu Ukrainas bērnu un jauniešu socializācijai un psihoemocionālajai labbūtībai, kā arī latviešu valodas praktizēšanai un prasmju pilnveidei, komunicējot un sadarbojoties gan savā starpā, gan ar Latvijas bērniem un jauniešiem daudzveidīgās radošajās norisēs un izglītojošās aktivitātēs kultūrizglītībā, vides izglītībā, tehniskajā jaunradē, sportā, veselīga dzīvesveida un drošības jautājumos.

* Nometnes mērķauditorija bija Tukuma novada pašvaldības teritorijā dzīvojošie Ukrainas civiliedzīvotāju bērni un jaunieši, ne jaunāki par 7 gadiem un ne vecāki par 18 gadiem, un Tukuma novada pašvaldībā deklarētie bērni un jaunieši, ne jaunāki par 7 gadiem un ne vecāki par 18 gadiem;
* bērnu skaits sadalās līdzvērtīgi (50%/50% vietējie bērni/Ukrainas bērni);
* nometnes veids – dienas vai diennakts nometne;
* nometņu īstenošanas laiks – no 2023. gada 24.jūlija līdz 2023.gada 31.augustam un no 2023. gada 23. oktobra līdz 2023. gada 29. oktobrim;
* nometnes tika organizētas gan iekštelpās, gan ārpus telpām Tukuma novada pašvaldības teritorijā.

2023.gadā VISC finansējums atbalsta programmai tika piešķirts 35649.00 euro apmērā. Lai īstenotu programmu pašvaldībā konkursa kārtībā tika atbalstītas un īstenotas trīs diennakts un trīs dienas nometnes.

Nometnēs piedalījās 51 Ukrainas bērni un 51 latviešu bērni.

Tukuma novada pašvaldība programmas īstenošanai VISC piešķirtais finansējums tika izlietots par kopējo summu 34997.07 euro.